Gran Premio de Austria de 1975

O Gran Premio de Austria de 1975 foi unha carreira do Campionato do Mundo Fórmula 1 celebrada no Circuíto de Österreichring o 17 de agosto de 1975. Foi a 12ª carreira da tempada de Fórmula Un de , e o oitavo Gran Premio de Austria o sexto, que se celebrou en Österreichring. Levouse a cabo sobre 29 das 54 voltas programadas para cubrir unha distancia de carreira de 171 quilómetros. A carreira foi acurtada pola choiva, o que significou que se outorgaron só a metade de puntos.

Baixo a forte choiva, a carreira foi gañada polo piloto italiano Vittorio Brambilla pilotando un March 751. Foi a única vitoria de Fórmula Un de Brambilla nos seus sete anos de andaina na Fórmula 1. Logrou a vitoria por 27 segundos sobre o británico James Hunt no seu Hesketh 308. Oito segundos máis atrás quedou o Shadow DN5 do piloto británico Tom Pryce no primeiro dos seus dous podios da súa curta carreira.

Con Carlos Reutemann e Emerson Fittipaldi fora dos puntos, a sexta posición de Niki Lauda permitiulle ampliar a súa vantaxe a 17´5 puntos. Si Lauda anotaba un punto no Gran Premio de Italia, o piloto austríaco lograría o campionato.

 Resumo da carreira 
Niki Lauda deleitou ao seu público ó lograr a súa sétima pole position do ano. Rolf Stommelen regresou logo do seu accidente en España, Chris Amon regresaba a Ensign e Brett Lunger cualificou ben no seu debut co Hesketh.

A práctica viuse empañada por unha serie de accidentes, Brian Henton estrelou o seu Lotus cando pisou unha mancha de aceite e Wilson Fittipaldi rompeu dous ósos da man. Durante a última sesión de adestramentos, Mark Donohue estrelouse en Vost-Hugel, a curva á dereita logo dos pits. O coche saltou por encima do garda rail e bateu contra nunha valla publicitaria. Morreron dous comisarios no accidente, e Donohue morreu por mor dunha hemorraxia cerebral tres días despois.

Cando formábase a grella de saída, informouse de choiva no lado oposto da pista. Nubes de tormenta formábanse rapidamente e os coches regresaron aos boxes para cambiar a pneumáticos de choiva.

Logo de 45 minutos, a grella estaba lista de novo. Lauda liderou por diante de James Hunt e Patrick Depailler que saíran desde a cuarta fila. Mario Andretti trompeou, e Bob Evans retirouse co BRM.

Vittorio Brambilla avanzou a través da cortina de auga para obter unha magnífica terceira posición, con Ronnie Peterson pasando do décimo ao cuarto lugar.

Na volta 12, era obvio que o coche de Lauda non se adaptara plenamente para facer fronte a condicións de mollado e na volta 15 Hunt adiantouno por quinta vez na tempada. Foi por pouco tempo. O motor do Hesketh funcionaba só con sete cilindros e Brambilla estaba acosándoo. Diante deles Lunger conducía con coidado na súa primeira carreira en mollado e non podía ver como se aproximaban os líderes por detrás. Brambilla adiantouno, pero pasaron outras dúas voltas antes de que Hunt puidera pasar finalmente ao seu compañeiro de equipo. Jochen Mass trompeou e perdeu o terceiro posto, pronto houbo unha actividade frenética entre a Asociación de Pilotos de Grandes Premios e os comisarios de carreira en canto a si a carreira debía seguir, detívose na volta 29.

Cando Brambilla pasou á bandeira, estrelouse contra as barreiras e o equipo March celebrou unha vitoria histórica. Pero, detrás destas escenas, había confusión. Algúns equipos preparábanse para o reinicio, pero como a carreira fora detida coa bandeira a cadros, isto non podía suceder. Os resultados da carreira eran válidos, pero con só a metade de puntos outorgados. Brambilla de 37 anos, o piloto máis vello na pista, gañou o seu primeiro Gran Premio.

Esta foi a primeira das dúas únicas carreiras nas que Shadow utilizou un motor Matra en lugar do Cosworth DFV no Shadow DN7 de Jean-Pierre Jarier. 

 Clasificación 
 Pos  Nº  Piloto  Construtor  Voltas  Tempo/Retirada  Grella  Puntos 1 9 Vittorio Brambilla March-Ford 29 0:57:56.69 8 4´5 2 24  James Hunt Hesketh-Ford 29 + 27.03 2 3 3 16 Tom Pryce Shadow-Ford 29 + 34.85 15 2 4 2  Jochen Mass McLaren-Ford 29 + 1:12.66 9 1´5 5 5  Ronnie Peterson Lotus-Ford 29 + 1:23.33 13 1 6 12 Niki Lauda Ferrari 29 + 1:30.28 1 0´5 7 11  Clay Regazzoni Ferrari 29 + 1:39.07 5  8 3  Jody Scheckter Tyrrell-Ford 28 + 1 volta 10  9 1  Emerson Fittipaldi McLaren-Ford 28 + 1 volta 3  10 18  John Watson Surtees-Ford 28 + 1 volta 18  11 4  Patrick Depailler Tyrrell-Ford 28 + 1 volta 7  12 31  Chris Amon Ensign-Ford 28 + 1 volta 23  13 25  Brett Lunger Hesketh-Ford 28 + 1 volta 17  14 7  Carlos Reutemann Brabham-Ford 28 + 1 volta 11  15 23  Tony Brise Hill-Ford 28 + 1 volta 16  16 22  Rolf Stommelen Hill-Ford 27 + 2 voltas 25  17 29  Lella Lombardi March-Ford 26 + 3 voltas 21  NC 33 Roelof Wunderink Ensign-Ford 25 Non clasificado 27  Ret 32 Harald Ertl Hesketh-Ford 23 Eléctrico 26  Ret 21  Jacques Laffite Williams-Ford 21 Dirección 12  Ret 8  Carlos Pace Brabham-Ford 17 Motor 6  Ret 20  Jo Vonlanthen Williams-Ford 14 Motor 28  Ret 10  Hans Joachim Stuck March-Ford 10 Accidente 4  Ret 17  Jean-Pierre Jarier Shadow-Matra 10 Inxección 14  Ret 14  Bob Evans BRM 2 Motor 24  Ret 27  Mario Andretti Parnelli-Ford 1 Accidente 19  NTS 28  Mark Donohue March-Ford 0 Accidente mortal 20  NTS 6  Brian Henton Lotus-Ford 0 Accidente 22  NSC 35  Tony Trimmer Maki-Ford     NSC 30  Wilson Fittipaldi Fittipaldi-Ford    

 Posicións logo da carreira 

Clasificación do campionato de pilotos
 Pos Piloto Puntos 1  Niki Lauda 51.5 2  Carlos Reutemann 34 3  Emerson Fittipaldi 33 4  James Hunt 28 5  Carlos Pace 24

Clasificación do campionato de construtores
 Pos Construtor Puntos 1  Ferrari 54.5 2  Brabham-Ford 51 (53) 3  McLaren-Ford 41 4  Hesketh-Ford 28 5  Tyrrell-Ford 24

 Nota: Só están incluídos os cinco primeiros postos en ambos os grupos de clasificación. Só os 6 mellores resultados das primeiras 7 roldas e os 6 mellores resultados das últimas 7 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

 Notas 

 Ligazóns externas 
A menos que se indique o contrario, todos os resultados da carreira tómanse de 

Austria
Categoría:Gran Premio de Austria de Fórmula 1